On estarà Ciutadans en el cas que el PSOE acceptés el document?
'Són tres pàgines per a governar Espanya quatre anys sis partits. No cal dir res més', ha dit el president de Ciutadans, Albert Rivera, sobre la proposta d'última hora de Compromís per a desblocar la negociació i fer possible la investidura d'un nou president espanyol. 'És quelcom que ni tan sols mereix ser valorat', ha reblat Rivera en la compareixença després d'haver-se reunit amb Felipe VI. 'Si el PSOE l'accepta [, el document], i aconsegueixen majoria, nosaltres estarem a l'oposició', ha dit Rivera, que s'ha presentat com l'únic capaç de dialogar i arribar a consensos en els últims quatre mesos. Però en aquest cas ha donat pràcticament per fetes unes noves eleccions, fent una crida fins i tot a l'electorat a tenir en compte com s'han comportat els partits durant els tres mesos de negociació amb vista a decidir sobre el vot. Compromís havia fet una maniobra d'última hora per a evitar la convocatòria d'unes noves eleccions espanyoles, aprofitant la reunió que tenia avui amb Felipe VI en la ronda de consultes que fa el rei espanyol.
a l'oposició